મુંબઈ, 19 જાન્યુઆરી : આપ વિચારતાં હશો કે આખરે આ કોણ છે કે જે અમિતાભ બચ્ચન અને જયા બચ્ચનને થૅંક યૂ બોલી રહ્યું છે? તો આપને બતાવી દઇએ કે આ છે આપના સોનાક્ષી સિન્હા કે જેમના ભાઈ કુશ સિન્હાનાં લગ્ન ગઈકાલે યોજાઈ ગયાં. આ લગ્ન સમારંભમાં એક બાજુ વડાપ્રધાન નરેન્દ્ર મોદીએ હાજરી આપી સમારંભને ખાસ બનાવી દીધુ હતું, તો બીજી બાજુ અમિતાભ બચ્ચન, હેમા માલિની સહિત બૉલીવુડના અનેક દિગ્ગજો હાજર રહ્યાં. સૌએ શૉટગન શત્રુઘ્ન સિન્હાને ખૂબ-ખૂબ અભિનંદન પાઠવ્યાં અને સાથે જ કુશને તેમના નવા લગ્નજીવન માટે પણ ખૂબ-ખૂભ શુભેચ્છાઓ પાઠવી.